CELEX: 32021R1947
Language: hu
Date: 2021-11-10 00:00:00
Title: A Bizottság (EU) 2021/1947 végrehajtási rendelete (2021. november 10.) a piaci áron számított bruttó nemzeti jövedelem összehangolásáról szóló (EU) 2019/516 európai parlamenti és tanácsi rendelet (GNI-rendelet) alkalmazásában a tagállamok földrajzi területének meghatározásáról, valamint a 91/450/EGK, Euratom bizottsági határozat és a 109/2005/EK bizottsági rendelet hatályon kívül helyezéséről (EGT-vonatkozású szöveg)

2021.11.11.   
               
               
                  HU
               
               
                  Az Európai Unió Hivatalos Lapja
               
               
                  L 398/1
               
            
         A BIZOTTSÁG (EU) 2021/1947 VÉGREHAJTÁSI RENDELETE
         (2021. november 10.)
         a piaci áron számított bruttó nemzeti jövedelem összehangolásáról szóló (EU) 2019/516 európai parlamenti és tanácsi rendelet (GNI-rendelet) alkalmazásában a tagállamok földrajzi területének meghatározásáról, valamint a 91/450/EGK, Euratom bizottsági határozat és a 109/2005/EK bizottsági rendelet hatályon kívül helyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a piaci áron számított bruttó nemzeti jövedelem összehangolásáról, valamint a 89/130/EGK, Euratom tanácsi irányelv és az 1287/2003/EK, Euratom tanácsi rendelet hatályon kívül helyezéséről szóló, 2019. március 19-i (EU) 2019/516 európai parlamenti és tanácsi rendeletre (GNI-rendelet) (1) és különösen annak 5. cikke (3) bekezdésére,
         mivel:
         
                     (1)
                  
                  
                     A földrajzi terület meghatározása azon kérdések közé tartozik, amelyeket az (EU) 2020/2147 felhatalmazáson alapuló bizottsági rendelet (2) határoz meg a piaci áron számított bruttó nemzeti jövedelemre (GNI) vonatkozó adatok megbízhatóságának, teljeskörűségének és összehasonlíthatóságának biztosítása érdekében az egyes ellenőrzési ciklusokban kezelendő kérdéseket tartalmazó jegyzékben.
                  
               
                     (2)
                  
                  
                     Ahhoz, hogy a GNI-adatok megbízhatóak, teljeskörűek és összehasonlíthatóak legyenek, pontosítani kell a tagállamok földrajzi területének meghatározását.
                  
               
                     (3)
                  
                  
                     A GNI-aggregátumoknak és azok összetevőinek a tagállamok között összehasonlíthatónak kell lenniük és meg kell felelniük a számlák 2010. évi európai rendszerében (a továbbiakban: ESA 2010) (3) szereplő, vonatkozó fogalommeghatározásoknak és számviteli szabályoknak.
                  
               
                     (4)
                  
                  
                     A 91/450/EGK, Euratom bizottsági határozatot (4) és a 109/2005/EK bizottsági rendeletet (5) ezért hatályon kívül kell helyezni.
                  
               
                     (5)
                  
                  
                     Az e rendeletben előírt intézkedések összhangban vannak az (EU) 2019/516 rendelet 8. cikkében említett Európai Statisztikai Rendszer Bizottsága véleményével,
                  
               ELFOGADTA EZT A RENDELETET:
         
            1. cikk
            Az (EU) 2019/516 rendelet alkalmazásában a „gazdasági terület” kifejezés az 549/2013/EU rendelet A. melléklete 2. fejezetének 2.05. és 2.06. pontjában meghatározott jelentéssel bír, és az említett pontokban használt „földrajzi terület” pedig úgy értendő, hogy az magában foglalja a tagállamoknak az e rendelet mellékletében felsorolt területeit.
         
         
            2. cikk
            A 91/450/EGK, Euratom határozat és a 109/2005/EK rendelet hatályát veszti.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. november 10-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 91., 2019.3.29., 19. o.
         
         
            (2)  A Bizottság (EU) 2020/2147 felhatalmazáson alapuló rendelete (2020. október 8.) az (EU) 2019/516 európai parlamenti és tanácsi rendeletnek az egyes ellenőrzési ciklusokban kezelendő kérdések jegyzékének meghatározása tekintetében történő kiegészítéséről (HL L 428., 2020.12.18., 9. o.).
         
            (3)  Az Európai Parlament és a Tanács 549/2013/EU rendelete (2013. május 21.) az Európai Unió-beli nemzeti és regionális számlák európai rendszeréről (HL L 174., 2013.6.26., 1. o.).
         
            (4)  A Bizottság 91/450/EGK, Euratom határozata (1991. július 26.) határozata a bruttó nemzeti termék piaci áron történő összeállításának összehangolásáról szóló 89/130/EGK, Euratom tanácsi irányelv 1. cikkének végrehajtásával összefüggésben a tagállamok területének meghatározásáról (HL L 240., 1991.8.29., 36. o.).
         
            (5)  A Bizottság 109/2005/EK rendelete (2005. január 24.) a piaci áron számított bruttó nemzeti jövedelem összehangolásáról szóló 1287/2003/EK, Euratom tanácsi rendelet alkalmazásában a tagállamok gazdasági területének meghatározásáról (HL L 21., 2005.1.25., 3. o.).
      
      
         
            MELLÉKLET
            A tagállamok területe:
            
                        —
                     
                     
                        a Belga Királyság területe,
                     
                  
                        —
                     
                     
                        a Bolgár Köztársaság területe,
                     
                  
                        —
                     
                     
                        a Cseh Köztársaság területe,
                     
                  
                        —
                     
                     
                        a Dán Királyság területe a Feröer szigetek és Grönland kivételével,
                     
                  
                        —
                     
                     
                        a Németországi Szövetségi Köztársaság területe,
                     
                  
                        —
                     
                     
                        az Észt Köztársaság területe,
                     
                  
                        —
                     
                     
                        Írország területe,
                     
                  
                        —
                     
                     
                        a Görög Köztársaság területe,
                     
                  
                        —
                     
                     
                        a Spanyol Királyság területe,
                     
                  
                        —
                     
                     
                        a Francia Köztársaság területe, a szuverenitása alá tartozó tengerentúli országok és területek kivételével, ahogyan azokat az Európai Unió működéséről szóló szerződés II. melléklete meghatározza,
                     
                  
                        —
                     
                     
                        a Horvát Köztársaság területe,
                     
                  
                        —
                     
                     
                        az Olasz Köztársaság területe,
                     
                  
                        —
                     
                     
                        a Ciprusi Köztársaság területe,
                     
                  
                        —
                     
                     
                        a Lett Köztársaság területe,
                     
                  
                        —
                     
                     
                        a Litván Köztársaság területe,
                     
                  
                        —
                     
                     
                        a Luxemburgi Nagyhercegség területe,
                     
                  
                        —
                     
                     
                        Magyarország területe,
                     
                  
                        —
                     
                     
                        a Máltai Köztársaság területe,
                     
                  
                        —
                     
                     
                        a Holland Királyság területe, a szuverenitása alá tartozó tengerentúli országok és területek kivételével, ahogyan azokat az Európai Unió működéséről szóló szerződés II. melléklete meghatározza,
                     
                  
                        —
                     
                     
                        az Osztrák Köztársaság területe,
                     
                  
                        —
                     
                     
                        a Lengyel Köztársaság területe,
                     
                  
                        —
                     
                     
                        a Portugál Köztársaság területe,
                     
                  
                        —
                     
                     
                        Románia területe,
                     
                  
                        —
                     
                     
                        a Szlovén Köztársaság területe,
                     
                  
                        —
                     
                     
                        a Szlovák Köztársaság területe,
                     
                  
                        —
                     
                     
                        a Finn Köztársaság területe,
                     
                  
                        —
                     
                     
                        a Svéd Királyság területe.